****

 **REPUBLIKA HRVATSKA**

 **ŠIBENSKO - KNINSKA ŽUPANIJA**

 **OPĆINA MURTER-KORNATI**

Javni natječaj za financiranje programa/projekata javnih potreba udruga i organizacija civilnog društva Općine Murter-Kornati za 2026. godinu

UPUTE ZA PRIJAVITELJE

Datum objave natječaja: 30. rujna 2025.

Rok za dostavu prijava na natječaj: 31. listopada 2025. godine

-1-

Sadržaj:

1. JAVNI NATJEČAJ ZA DODJELU FINANCIJSKIH POTPORA UDRUGAMA CIVILNOG DRUŠTVA IZ PRORAČUNA OPĆINE MURTER-KORNATI ZA 2026. GODINU …………………………………………………………………………...…….…3
	1. Prioriteti za dodjelu sredstava …………………………………………………………..3
	2. Ukupna vrijednost Javnog natječaja …………………………………………………….3
2. FORMALNI UVJETI JAVNOG NATJEČAJA ………………………………………….4
	1. Prihvatljivi prijavitelji: tko može podnijeti prijavu? …....................................................4
	2. Uvjeti provedbe prijavljenog programa/projekta ………………………...……………..5
	3. Prihvatljivi troškovi koji će se financirati ovim Javnim natječajem .…………………...5
3. KAKO SE PRIJAVITI …………………………………………….…………...………….7
	1. Obrasci za prijavu programa, projekata i aktivnosti ………………………….………...7
	2. Rok za dostavu prijave …………………………………………………..………..…….7
	3. Kome se obratiti ukoliko imate pitanja …………………………………………………7
4. PROCJENA PRIJAVA I DONOŠENJE ODLUKE O DODJELI SREDSTAVA ………8
	1. Pregled prijava u odnosu na propisane uvjete Javnog natječaja ………………………..…9
	2. Procjena prijava koje su zadovoljile propisane uvjete Javnog natječaja……………….….9
	3. Obavijest o donesenoj odluci o dodjeli financijskih sredstava ………………………….9
	4. Prigovor na odluku o dodjeli financijskih sredstava ……………………….……………9
5. SKLAPANJE UGOVORA O FINANCIRANJU ………………………………………...10
	1. Praćenje provedbe programa/projekta ………………………………………………….10
6. POPIS NATJEČAJNE DOKUMENTACIJE ……………………………………..……..10

-2-

1. JAVNI NATJEČAJ ZA DODJELU FINANCIJSKIH POTPORA UDRUGAMA CIVILNOG DRUŠTVA IZ PRORAČUNA OPĆINE MURTER-KORNATI ZA 2026. GODINU

Ovim Javnim natječajem Općina Murter-Kornati poziva udruge i druge organizacije civilnog

društva koje svoj rad temelje na potrebama šire lokalne zajednice prema načelima djelovanja za opće dobro, te ispunjavaju sljedeće kriterije:

• da je područje njihovog djelovanja Općina Murter-Kornati,

• da provode programe koji svojim aktivnostima promiču opće vrijednosti od interesa za Općinu Murter-Kornati a namijenjena su za razvoj civilnog društva, da pridonose razvitku i općem napretku Općine, te promiču njen položaj i ugled,

• da pridonose rješavanju problema koji su važni za lokalnu zajednicu,

• program mora biti osmišljen tako da je moguće provoditi kontrolu.

* 1. Prioriteti za dodjelu sredstava

• imaju višegodišnje iskustvo provedbe programa i projekata u područjima za koja su registrirani,

• neposredno rade s korisnicima, te ih uključuju u razvoj i praćenje programa,

• surađuju s drugim udrugama, institucijama i ostalim partnerima,

• razvijaju međunarodnu suradnju, posebice sa susjednim državama i europskim organizacijama.

* 1. Ukupna vrijednost Javnog natječaja

Ukupno planirana vrijednost ovog Javnog natječaja je 10.000,00 EUR.

-3-

1. FORMALNI UVJETI JAVNOG NATJEČAJA
	1. Prihvatljivi prijavitelji: tko može podnijeti prijavu?

Pravo podnošenja prijava na Javni natječaj imaju udruge koje statutom imaju definirano

područje djelovanja navedeno u natječaju, ukoliko se kroz ocjenu i procjenu prijava udruge utvrdi da su im ciljevi i djelatnosti usmjereni ka zadovoljenju javnih potreba Općine Murter-Kornati.

Prijavu programa, projekata ili aktivnosti na ovaj Javni natječaj može podnijeti udruga koja

ispunjava sljedeće uvjete:

- upisana je u Registar udruge Republike Hrvatske (odnosno drugi odgovarajući registar),

- upisana je u Registar neprofitnih organizacija,

- korisnici prijavljene aktivnosti su građani Općine Murter-Kornati,

- aktivnosti udruge provode se na području i za promociju Općine Murter-Kornati,

- registrirana je kao udruga i druga organizacija civilnog društva čija temeljna svrha nije stjecanje dobiti (organizacije civilnoga društva),

- svojim statutom se opredijelila za obavljanje djelatnosti i aktivnosti koje su predmet financiranja sukladno ovom Javnom natječaju kojima promiče uvjerenja i ciljeve koji nisu u suprotnosti s Ustavom i zakonom,

- ima uredno ispunjene obveze iz svih prethodno sklopljenih ugovora o financiranju iz proračuna Općine Murter-Kornati,

- nema dugovanja prema proračunu Općine Murter-Kornati,

- ima prikladan način javnog objavljivanja programskog i financijskog izvješća o radu za proteklu godinu (mrežne stranice udruge, lokalno glasilo ili drugi prikladan način),

- ima zadovoljavajuće organizacijske kapacitete i ljudske resurse za provedbu aktivnosti,

- u tekućoj godini nije korisnik jednokratne financijske potpore za istu svrhu.

Na ovaj Javni natječaj ne mogu podnijeti prijavu:

- udruge koje nisu upisane u Registar udruga Republike Hrvatske ili drugi odgovarajući registar,

- udruge koje nisu u pisane u Registar neprofitnih organizacija,

- udruge čiji korisnici aktivnosti nisu mještani Općine Murter-Kornati,

- udruge čije se aktivnosti ne provodi na području i za promociju Općine Murter-Kornati,

- udruge koje se svojim statutom nisu opredijelile za obavljanje djelatnosti i aktivnosti koje su predmet financiranja sukladno ovom Javnom natječaju i kojim a promiču uvjerenja i ciljeve koji su u suprotnosti s Ustavom i zakonom,

- udruge koje nemaju uredno ispunjene obveze iz svih prethodno sklopljenih ugovora o financiranju iz proračuna Općine,

- nemaju prikladan način javnog objavljivanja programskog i financijskog izvješća o radu za proteklu godinu (mrežne stranice udruge, lokalno glasilo ili drugi prikladan način),

- nemaju zadovoljavajuće organizacijske kapacitete i ljudske resurse za provedbu aktivnosti,

- udruge čiji je prijavljeni program/projekt velikih razmjera za koji su potrebna znatna financijska sredstva,

- udruge u kojima prijavljeni program/projekt ima samo jedinu svrhu – korist članova udruge,

- udruge čiji je jedan od osnivača politička stranka.

-4-

* 1. Uvjeti provedbe prijavljenog programa/projekta

 Svaka udruga može prijaviti programe, projekte ili aktivnosti u okviru ovog Javnog natječaja, a financijska sredstva koja Općina Murter-Kornati dodjeljuje putem ovog natječaja odnose se na programe, projekte ili aktivnosti koji će se provoditi u kalendarskoj godini za koju se Javni natječaj raspisuje.

* 1. Prihvatljivi troškovi koji će se financirati ovim Javnim natječajem

Sredstvima ovog Javnog natječaja mogu se financirati samo prihvatljivi troškovi, nastali

provođenjem programa, projekta ili aktivnosti u vremenskom razdoblju naznačenom u ovim Uputama.

Prilikom procjene programa, projekta ili aktivnosti, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivi troškovi su troškovi koje je imao korisnik financiranja, te koji ispunjavaju sve sljedeće kriterije:

• nastali su za vrijeme razdoblja provedbe programa, projekta ili aktivnosti u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora,

• moraju biti navedeni u ukupnom predviđenom troškovniku programa, projekta ili aktivnosti,

• nužni su za provođenje programa, projekta ili aktivnosti koja je predmetom dodjele financijskih sredstava,

• mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,

• trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

Pod prihvatljivim izravnim troškovima podrazumijevaju se:

• troškovi zaposlenika angažiranih na programu, projekti ili aktivnosti koji odgovaraju stvarnim izdacima za plaće, te porezima i doprinosima iz plaće i drugim troškovima vezanim uz plaću, sukladno zakonskim odredbama,

• putni troškovi i troškovi dnevnica za zaposlenike i druge osobe koje sudjeluju u programu, projektu ili aktivnosti, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna,

• troškovi kupnje ili iznajmljivanja opreme i materijala (novih ili rabljenih) namijenjenih isključivo za program, projekt ili aktivnost, te troškovi usluga pod uvjetom da su u skladu s tržišnim cijenama,

• troškovi potrošnje robe,

• troškovi podugovaranja,

• troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.).

-5-

Pod neizravnim troškovima podrazumijevaju se troškovi koji nisu izravno povezani s provedbom programa, projekta ili aktivnosti, ali neizravno pridonose postizanju njihovih ciljeva pri čemu i ovi troškovi trebaju biti specificirani i obrazloženi.

Neizravni troškovi programa, projekta ili aktivnosti su režijski troškovi, energija, voda, uredski materijal, sitan inventar, telefon, pošta i drugi indirektni troškovi koji nisu povezani isključivo s provedbom programa, projekata ili aktivnosti.

Samo se prihvatljivi troškovi uzimaju u obzir za dodjelu sredstava. Prihvatljive troškove mogu stvarati samo one aktivnosti koje su nužne za provedbu programa, projekata ili aktivnosti. Nužno je voditi računa da se prihvatljivi troškovi moraju temeljiti na stvarnim troškovima.

Iz sredstava koja se traže za provedbu programa, projekata ili aktivnosti ne smije se isplaćivati regres, božićnice i druge slične naknade zaposlenicima i članovima udruge.

U obrascu troškovnika programa, projekata ili aktivnosti koji se prijavljuju ne smiju se uvrstiti troškovi koji se odnose na plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.) koji glase na ime fizičke osobe.

U neprihvatljive troškove programa, projekata ili aktivnosti pripadaju:

• dugovi i stavke za pokrivanje gubitaka ili dugova,

• dospjele kamate,

• stavke koje se već financiraju iz drugih izvora,

• kupovina zemljišta ili građevina, osim kada je to nužno za izravno provođenje programa, projekta ili aktivnosti, kada se vlasništvo mora prenijeti na udrugu i/ili partnere najkasnije po završetku programa, projekta ili aktivnosti,

• gubici na tečajnim razlikama,

• zajmovi trećim stranama,

**•** troškovi reprezentacije, hrane i alkoholnih pića (osim kada je nabava istih namijenjena realizaciji i promociji aktivnosti od važnosti za lokalnu zajednicu),

• troškovi smještaja (osim u slučaju kada se troškovi odnose na realizaciju i promociju aktivnosti od važnosti za lokalnu zajednicu).

-6-

1. **KAKO SE PRIJAVITI**

U ovom odjeljku donosimo informacije o sadržaju obveznih obrazaca, o tome gdje i na koji način poslati prijavu, kao i informacije o rokovima za prijavu, te kontaktima za upite u slučaju da imate dodatna pitanja vezana za provedbu Javnog natječaja.

Sve zainteresirane udruge svoj program, projekt ili aktivnost mogu prijaviti:

1. poštom preporučeno ili osobnom dostavom u zatvorenoj omotnici na adresu:

OPĆINA MURTER-KORNATI

Butina 2, Murter

Uz napomenu: Prijava za financiranje programa/projekata javnih potreba Općine Murter-Kornati za 2026. godinu.

1. putem elektronske pošte na adresu: info@murter.hr

Napomena: ukoliko se prijava dostavlja putem elektronske pošte potrebno je skenirati sve ispunjene, potpisane i ovjerene obrasce i potrebne potvrde, kao predmet elektronske pošte upisati: „Prijava za financiranje programa/projekata javnih potreba Općine Murter-Kornati za 2026. godinu.“

* 1. **Obrasci za prijavu programa, projekata i aktivnosti**

Programi, projekti i aktivnosti prijavljuju se na propisanim obrascima koji su sastavni dio ovih

Uputa i Javnog natječaja. Obrasci za prijavu programa, projekata i aktivnosti su obrazac opisa program/projekata i obrazac proračuna programa/projekta.

Obrazac opisa programa/projekata dio je obvezne dokumentacije. Ispunjava se na hrvatskom jeziku, obuhvaća podatke prijave i informacije o sadržaju programa, projekata i aktivnosti.

Obrazac proračuna programa/projekta dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima programa, projekata i aktivnosti, kao i o bespovratnim sredstvima koja se traže od davatelja.

**Obvezna natječajna dokumentacija za prijavu programa, projekata i aktivnosti koja se mora dostaviti za vrijeme trajanja Javnog natječaja:**

1. **A1** **-** Obrazac opisa programa/projekta za 2026. godinu,
2. **A2** **-** Obrazac proračuna programa/projekta za 2026. godinu,
3. **A3 -** Obrazac Izjave o nepostojanju dvostrukog financiranja,
4. **A4 -** Obrazac Izjave da udruga/organizacija civilnog društva nema dugovanja prema Općini Murter-Kornati,
5. **A5 -** Obrazac Izjave o istinitosti i vjerodostojnosti podataka u prijavi,
6. **A6 -** Obrazac opisnog izvještaja programa/projekta ostvarenog u 2025. godini,
7. **A7** - Obrazac financijskog izvještaja programa/projekta ostvarenog u 2025. godini.
	1. **Rok za dostavu prijave**

Javni natječaj je otvoren do **31. listopada 2025**. godine.

* 1. **Kome se obratiti ukoliko imate pitanja?**

Za sve informacije i upite obratiti se na e-mail: info@murter.hr

-7-

1. **PROCJENA PRIJAVA I DONOŠENJE ODLUKE O DODJELI SREDSTAVA**
	1. **Pregled prijava u odnosu na propisane uvjete Javnog natječaja**

Po isteku roka za podnošenje prijava na Javni natječaj Povjerenstvo za administrativnu

provjeru, imenovano od općinskog načelnika, pristupit će postupku provjere ispunjavanja propisanih (formalnih) uvjeta natječaja, a sukladno odredbama Pravilnika o financiranju javnih potreba Općine Murter-Kornati („Službeni glasnik Općine Murter-Kornati“ broj 14/24), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15, 37/21).

Povjerenstvo za provjeru ispunjavanja propisanih (formalnih) uvjeta sastoji se od 3 člana,

službenika Jedinstvenog upravnog odjela Općine Murter-Kornati. Članovi Povjerenstva ne smiju biti u sukobu interesa o čemu moraju potpisati posebnu izjavu.

Provjera ispunjavanja propisanih uvjeta javnog natječaja ne smije trajati duže od sedam dana

od dana isteka roka za podnošenje prijava na javni natječaj, nakon čega će Povjerenstvo donijeti odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga neispunjavanja propisanih (formalnih) uvjeta javnog natječaja.

Sve udruge čije prijave budu odbijene iz razloga neispunjavanja propisanih uvjeta, o toj

činjenici bit će obaviještene pisanim putem u roku od najviše osam dana od dana donošenja odluke, nakon čega imaju pravo narednih osam dana od dana prijema obavijesti podnijeti prigovor pročelniku Jedinstvenog upravnog odjela Općine Murter-Kornati.

Pod pisanom korespondencijom u smislu odredbi ove točke smatra se komunikacija putem

službene adrese e-pošte koju je prijavitelj naveo u svojoj prijavi na javni natječaj.

U slučaju prihvaćanja prigovora od strane pročelnika Jedinstvenog upravnog odjela Općine,

prijava će biti upućena u daljnju proceduru, a u slučaju neprihvaćanja prigovora prijava će biti odbijena.

Općina Murter-Kornati će od prijavitelja čije prijave imaju manje nedostatke koji ne utječu

na sadržaj prijave bitan za ocjenjivanje prijave, tražiti naknadno dopunjavanje, odnosno ispravljanje prijave potrebnim podacima ili prilozima u roku od tri (3) dana od dana primljene obavijesti. Za prijavitelje koji na zahtjev Općine Murter-Kornati u dodatnom roku dostave tražene podatke ili priloge smatrat će se da su podnijeli potpunu prijavu.

U postupku administrativne kontrole, odnosno provjere ispunjavanja formalnih uvjeta Javnog

natječaja provjerava se:

- je li prijava dostavljena na pravi javni natječaj u zadanom roku,

- je li zatraženi iznos sredstava unutar financijskih pragova postavljenih u javnom natječaj,

- je li lokacija provedbe projekta prihvatljiva,

- ako je primjenjivo, jesu li prijavitelj i partner prihvatljivi sukladno uputama za prijavitelje na javni natječaj,

- jesu li dostavljeni svi obvezni obrasci,

- jesu li dostavljeni obrasci ovjereni na odgovarajući način,

- jesu li ispunjeni drugi formalni uvjeti natječaja.

-8-

* 1. Procjena prijava koje su zadovoljile propisane uvjete javnog natječaja

Povjerenstvo za ocjenjivanje prijavljenih programa/projekata u postupku ocjenjivanja

prijavljenih programa, projekata i aktivnosti ocjenjuje prijave koje su ispunile formalne uvjete Javnog natječaja sukladno kriterijima koji su propisani uputama za prijavitelje koristeći obrazac za ocjenjivanje kvalitete prijava, te izrađuje prijedlog za odobravanje financijskih sredstava za programe/projekte.

Povjerenstvo osniva i članove Povjerenstva imenuje općinski načelnik, a članovi povjerenstva

obvezni su potpisati izjavu o nepristranosti i povjerljivosti.

O prijedlogu za odobravanje financijskih sredstava za programe/projekte odlučuje općinski

načelnik.

* 1. Obavijest o donesenoj odluci o dodjeli financijskih sredstava

Nakon donošenja odluke o programima/projektima kojima su odobrena financijska sredstva,

Jedinstveni upravni odjel će javno objaviti rezultate Javnog natječaja na službenoj web stranici Općine Murter-Kornati [www.murter.hr](http://www.murter.hr) i na oglasnoj ploči Općine Murter-Kornati.

Općina Murter-Kornati će u roku 8 dana od donošenja odluke o dodjeli financijskih sredstava

obavijestiti udruge čiji programi/projekti nisu prihvaćeni za financiranje.

* 1. Prigovor na odluku o dodjeli financijskih sredstava

Općina Murter-Kornati će udrugama koje su nezadovoljne odlukom o dodjeli financijskih

sredstava omogućiti pravo na prigovor.

Prigovori se podnose Jedinstvenom upravnom odjelu Općine Murter-Kornati u pisanom obliku, u roku od 8 dana od dana dostave pisane obavijesti o rezultatima Javnog natječaja, a odluku po prigovoru donosi općinski načelnik.

Rok za donošenje odluke po prigovoru je 8 dana od dana primitka prigovora.

-9-

1. SKLAPANJE UGOVORA O FINANCIRANJU

Sa svim udrugama kojima su odobrena financijska sredstva Općina Murter-Kornati će sklopiti

ugovor o financiranju programa/projekta najkasnije 30 dana od dana donošenja odluke o financiranju, u kojem će definirati međusobna prava i obveze.

* 1. Praćenje provedbe programa, projekta i aktivnosti

Općina Murter-Kornati će u suradnji s korisnikom financiranja, s ciljem poštovanja načela

transparentnosti trošenja proračunskog novca i mjerenja vrijednosti povrata za uložena sredstva pratiti provedbu financiranja programa/projekata udruga, sukladno Zakonu o udrugama, Zakonu o fiskalnoj odgovornosti, Zakonu o financijskom poslovanju i računovodstvu neprofitnih organizacija, Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilniku o financiranju javnih potreba Općine Murter-Kornati.

Kroz postupke praćenja razvijat će se partnerski odnos između Općine Murter-Kornati i udruge

kao provoditelja programskih i projektnih aktivnosti, a na temelju praćenja i vrednovanja rezultata pojedinačnih programa, projekata i aktivnosti, u cilju utvrđivanja učinkovitosti ulaganja i razina promjena koje su se u lokalnoj zajednici odnosno društvu dogodile zahvaljujući provedbi potpore, Općina Murter-Kornati će vrednovati rezultate i učinke cjelokupnog javnog natječaja i planirati buduće aktivnosti u pojedinom prioritetnom području.

Praćenje će se vršiti na dva načina: odobravanjem opisnih i financijskih izvješća korisnika

sredstva, te kontrolom „na licu mjesta“ od strane službenika Jedinstvenog upravnog odjela Općine Murter-Kornati. Izvješća se podnose na za to definiranim obrascima i to: Obrazac opisnog izvještaja programa/projekata i Obrazac financijskog izvještaja provedbe programa/projekata.

1. POPIS NATJEČAJNE DOKUMENTACIJE
2. Pravilnik o financiranju javnih potreba Općine Murter-Kornati
3. Tekst Javnog natječaja za financiranje programa/projekata javnih potreba Općine Murter-Kornati za 2026. godinu
4. Upute za prijavitelje
5. Obrazac za procjenu kvalitete prijava
6. Prijedlog Ugovora

A.1. Obrazac opisa programa/projekta za 2026. godinu

A.2. Obrazac proračuna programa/projekta za 2026. godinu

A.3. Obrazac Izjave o nepostojanju dvostrukog financiranja

A.5. Obrazac Izjave da udruga/organizacija civilnog društva nema dugovanja prema Općini Murter-Kornati

A.6. Obrazac Izjave o istinitosti i vjerodostojnosti podataka u Prijavi

A.7. Obrazac opisnog izvještaja provedbe programa/projekta ostvarenog u 2025. godini

A.8. Obrazac financijskog izvještaja provedbe programa/projekta ostvarenog u 2025. godini

-10-